Virginiya orollari 2006-yilgi Qishki Olimpiada o‘yinlarida

Virginiya orollari (USVI) 2006-yil 10–26-fevral kunlari Italiyaning, Turin shahrida boʻlib oʻtgan 2006-yilgi Qishki Olimpiada oʻyinlarida ishtirok etish uchun delegatsiya yuborgan. USVI tomonidan yuborilgan yagona sportchi Anne Abernathy edi. U mashgʻulot paytida bilagini sindirib olgan va shu sababli musobaqada qatnasha olmagan.

 Tarixi 
Virginiya orollari Olimpiya qoʻmitasi 1966-yil 31-dekabr kuni Xalqaro Olimpiya qoʻmitasi tomonidan rasman tan olingan. USVI shundan buyon barcha Yozgi Olimpiya oʻyinlarida qatnashib kelgan, faqat 1980-yilda boykot qilingan Moskva Olimpiadasi bundan mustasno. Virginiya orollari ilk bor 1988-yilda Qishki Olimpiya oʻyinlariga sportchilar yuborgan va 1988-yildan Turin Olimpiadasigacha boʻlgan barcha Qishki Olimpiya oʻyinlarida qatnashgan. Amerika Qoʻshma Shtatlarining Virginiya orollari Olimpiada musobaqalarida faqat bir marta medal qoʻlga kiritgan. Bu yutuqni 1988-yilgi Yozgi Olimpiya oʻyinlarida yelkanli qayiq sporti boʻyicha Peter Holmberg qoʻlga kiritgan. 2006-yilgi Qishki Olimpiya oʻyinlari 2006-yil 10–26-fevral kunlari Italiya davlati, Turin shahrida boʻlib oʻtgan. Unda jami 2508 nafar sportchi ishtirok etgan boʻlib, ular 80 ta Milliy Olimpiya qoʻmitalari nomidan qatnashgan. USVI tomonidan Turin shahriga yuborilgan jamoa atigi bitta sportchi – chana sporti boʻyicha ishtirok etgan Anne Abernathydan iborat edi. U ochilish marosimida bayroqdor vazifasini bajargan shuningdek, u yopilish marosimida ham bayroqdor boʻlgan. Yopilish marosimida u qizil poyga dubulgʻasini bir qoʻlida koʻtarib, „Butun dunyodagi 50 yoshli ayollar hayotda ishtirok eta oladi… Men sportimga juda ishtiyoqmandman… Men hali choʻqqida emasman“.

 Manbalar 

Turkum:Qishki Olimpiya o‘yinlari o‘tkazilgan joylar ro‘yxatlari
Turkum:2006-yilgi Qishki Olimpiada oʻyinlari